प्राचीने समय स मिथिला सामाजिक समरसता क मानक पर खरा अछि । शिक्षा क क्षेत्र मे लिंग आधारित भेदभाव एहि भूमि पर कहियो नहि भेल । आजुक मौजूद ग्रन्थ ई बतबैत अछि जे तेसर शताब्दी ई. पू. मिथिला मे लड़की क शिक्षा पर बेसी जोर छल । संगे हुनका सोलह साल क आयु तक अविवाहित रहिकए पढबा लिखबा क सेहो आजादी छल । ज्ञात होए कि लड़की क लेल संवर्तन संस्कार सेहो बड्ड जरुरी छल । अपन शास्त्र (अथर्ववेद) कहैत अछि कि एकटा सुखमय दाम्पत्य जीवन क लेल कन्या क विद्यार्थी जीवन (ब्रह्मचर्य) क दौरान नीक शिक्षा दीक्षा बड्ड बेसी जरुरी अछि । मिथिला मे अनेक महिला विदुषी भेटैत अछि । हुनके मे स एकटा क नाम छलीह अरून्धति । अहाँ ऋषि कर्दम क पुत्री छलीह । जखन हिनकर विवाह महाज्ञानी ऋषि वशिष्ठ स कराओल गेल छल तखन अहाँ हिनके संग आश्रम आबि गेल छलीह । वशिष्ठ ऋषि क आश्रम उत्तर पश्चिम रेलवे क सहरसा स्टेशन स दू कोस पश्चिगम बनगाँव मे छल । वशिष्ठ उग्रतारा क उपासक छलाह । हिनकर अराध्य तारा क शक्तिपीठ आइयो महिसी मे अवस्थित अछि । ओतय एकटा कुण्ड अछि, जे वशिष्ठ कुण्ड कहाबैत अछि । ऋषि वशिष्ठ मिथिला क प्रथम राजा निमि क गुरु छलाह । ई अपन अनुरूप धर्मपत्नी अरून्धती कए पाबिकए ओ खुश छलथि । अरून्धति जेहन पतिभक्त परायण दोसर कोनो नहि भेलीह । अहाँ सदिखन पति क संग नक्षत्रमण्डल मे विचरण करैत छलीह । जे हिनका नहि देखने छल ओ अपन आपकए कम आयु क बुझैत अछि । आइयो मिथिला मे ऋषि पंचमी क दिन सप्तऋषि संगे हिनकर प्रतिमा बना पूजा होएत अछि । विवाह क समय मिथिला क कन्या आइयो शादी काल प्रार्थना करैत छलीह - हे अरून्धती, हमर प्रार्थना बस एतबे अछि कि हमरा अहेँक जेहन पति पर अनुरक्त बनल रहल । महासती अरून्धती क पाण्डित्य आओर धर्य कोनो स कम नहि छल, मुदा हिनकर ख्याती विशेषतः पतिव्रत क लेल छल । मिथिलाक विदुषी मे हिनकर एकटा अलग स्थान रहल अछि । 